Rielk

Rielk () is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi.

 Geografie 

De Oort liggt in de Masch von Land Wusten glieks achter’n Diek von de Noordsee.

De Naveröörd sünd Smarrn, Höcht un de Feldhoff in’n Noorden, Lütjendörp, Misselwarden, Mirk un Hornk in’n Noordoosten, Twendamm un Ellernworth in’n Oosten, Noordwierde, Wreem un Wremerbüttel in’n Süüdoosten un Rintzeln un Wremerdeep in’n Süden.

 Historie 

 Verwaltungsgeschicht 

De Oort weer vör 1852 in dat Üterveerdel von dat Kaspel Wreem un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 denn von’n Landkreis Cuxhoben.

Mit de Gemeenreform in Neddersassen an’n 1. März 1974 is de Gemeen Wreem Deel von de Samtgemeen Land Wusten worrn. To’n 1. Januar 2015 is de Gemeen oplööst un ut de ganze Samtgemeen Land Wusten is tohoop mit de Gemeen Noordholt de ne’e Gemeen Wuster Noordseeküst worrn.

 Inwahnertall 

 Religion 

Rielk is evangeelsch-luthersch präägt un höört to dat Kaspel von de Willehadi-Kark in Wreem.

För de Kathoolschen is de Hillig-Hart-Jesu-Kark in Bremerhoben-Leh tostännig.

 Weertschop un Infrastruktur 

 Verkehr 

Rielk is över lüttjere Straten verbunnen mit de Landsstraat 129 in Wreem, de in’n Süüdoosten na Dingen un Weddewarden un in’n Noordoosten na Mulsen, Dourm un Millm geiht. Von Wreem ut na Oosten löppt de Kreisstraat 66, de in Sievern de L 135 krüüzt un bi Debst an de L 118 un de L 120 ran geiht.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 5 Debst liggt so 13 Kilometer in’n Süüdoosten von Rielk an de L 120.

De nächste Bahnhoff is dree Kilometer wied weg in’n Süüdoosten de Bahnhoff Wreem an de Bahnlien Bremerhoben–Cuxhoben.

 Footnoten 

Kategorie:Oort
Kategorie:Landkreis Cuxhoben